ས་བསྐྱང་། མཇུག་ཏུ་བསྔོ་བ་སྨོན་ལམ་གྱིས་རྒྱས་
-377-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
གདབ་ཅིང་། ཐུན་མཚམས་ སུ་ ཡང་ དྲན་ ཤེས་ བག་ ཡོད་ དང་ ལྡན་ པའི་ སྒོ་ནས་
དངོས་གཞིའི་དམིགས་རྣམ་དེ་ཡང་དང་ཡང་དུ་དྲན་པར་བྱ། ལམ་གྱི་གནད་དེ་ལྟ་
བུ་སྟོན་པའི་གསུང་རབ་དགོངས་འགྲེལ་དང་བཅས་པ་ལྟ། ལམ་གྱི་གནད་དེ་དག་
ལ་ཉམས་ལེན་བྱེད་པའི་གྲོགས་དང་འགྲོགས། ལམ་གྱི་གནད་དེ་དག་རྒྱུད་ལ་སྐྱེ་
བའི་འགལ་རྐྱེན་སེལ་ཞིང་མཐུན་རྐྱེན་སྒྲུབ་པའི་བསགས་སྦྱང་ལ་སྒོ་དུ་མ་ནས་
དེ་ལྟར་བསྐྱངས་ནས་ཡིད་འགྱུར་གྱི་མྱོང་བ་དྲག་པོ་ཐོན་པ་ན། རང་གི་
འབད་དོ། །
ངོས་ནས་ སེམས་ཅན་ རེ་ རེའི་ཕྱིར་དུའང་ བསྐལ་བའི་བར་དུ་དམྱལ་བར་ ཡང་
གནས་ ནུས་ པའི་ གོ་ ཆ་ དང་ སྙིང་ སྟོབས་ ཡོད་ ཀྱང་། སེམས་ ཅན་ གྱི་ ངོས་ ནས་
བསམས་ན་སྡུག་བསྔལ་བརྒྱ་ ཕྲག་མང་པོས་གཟིར་བ་མགོན་དང་སྐྱབས་དང་
དཔུང་གཉེན་མེད་པའི་འགྲོ་བ་འདི་རྣམས་བསྒྲལ་བའི་ཕྱིར་སངས་ རྒྱས་ ཀྱི་ གོ་
འཕང་ཐོབ་པ་ལ་ཤིན་ཏུ་རིངས་པའི་བྱང་ཆུབ་ཀྱི་སེམས་ཤུགས་དྲག་སྐྱེས་པ་ན་
གྲངས་མེད་གསུམ་ལ་མི་ལྟོས་པར་སྙིགས་དུས་ཀྱི་ཚེ་ཐུང་གཅིག་ལ་འཚང་རྒྱ་བའི་
ཉེ་ལམ་བླ་མེད་རྡོ་རྗེའི་ཐེག་པ་ལ་འཇུག་པར་བྱའོ། །དེ་ཡང་རྡོ་རྗེ་སློབ་དཔོན་
མཚན་ཉིད་དང་ལྡན་པ་ཞིག་མཉེས་པ་གསུམ་གྱིས་མཉེས་པར་བྱས་ཏེ་དབང་རྣམ་
པར་དག་པས་རྒྱུད་སྨིན་པར་བྱས། དབང་དུས་སུ་ཁས་བླངས་པའི་དམ་ཚིག་དང་
སྡོམ་པ་སྲོག་ལས་གཅེས་པར་སྲུང་བ་གཞིར་བཞག །རྒྱུ་སྡེ་རྒྱ་མཚོ་ལྟ་བུའི་སྙིང་
པོའི་དོན་ཟབ་ལམ་རིམ་པ་གཉིས་ཀྱི་གནད་རྣམས་ལེགས་པར་བཙལ་ལ་འཁྲུལ་
མེད་ཀྱི་ངེས་པ་རྙེད་པ་ན་ཐུན་བཞིའི་རྣལ་འབྱོར་ལ་འབད་པར་བྱའོ། །དེ་ལྟར་
བྱས་ན་དལ་བའི་རྟེན་ལ་སྙིང་པོ་དམ་པ་ལོན་ཞིང་། རྒྱལ་བའི་བསྟན་པ་རིན་པོ་ཆེ་
-378-

ལམ་གྱི་གཙོ་བོ་རྣམ་པ་གསུམ་གྱི་སྙིང་པོའི་གནད་སྟོན་པའི་མན་ངག་སྐལ་ལྡན་འཇུག་ངོགས།
རང་དང་གཞན་གྱི་རྒྱུད་ལ་རྒྱས་པར་བྱེད་ནུས་པ་ཡིན་ནོ། །དེ་དག་ལ་འདི་སྐད་
ཅེས་བྱ་སྟེ།
གསུང་ རབ་ པདྨོའི་ གེ་ སར་ ལ་ ཆགས་པའི། །རྟེན་འབྱུང་ཟབ་མོའི་སྦྲང་
རྩིའི་བཅུད་མྱོང་བ། །གང་གི་མཐུ་ལ་ངེས་པར་རག་ལས་པ། །བཤེས་གཉེན་ཉིན་
བྱེད་དབང་པོས་བདག་སྐྱོངས་ཤིག །ཁམས་གསུམ་འཁོར་བའི་སྡུག་བསྔལ་མ་
ལུས་པའི། ། །རྩ་བ་མཐར་ཐུག་བདེན་འཛིན་ཡིན་པས་ན། །རྩོམ་པ་ཐམས་ཅད་
གཅིག་ཏུ་དྲིལ་བྱས་ལ། །ངར་འཛིན་ འགོང་ པོ་ གཞོམ་ ལ་ འབད་ པར་རིགས། །
སྨིག་སྒྱུའི་ཆུ་ཡིས་རི་དྭགས་བསླུས་པ་ལྟར། །མེད་པ་ཡོད་པར་སྣང་བའི་བདེན་
སྣང་འདིས། །ཐོག་མེད་དུས་ནས་བསླུས་ཏེ་སྡུག་ལ་སྦྱར། །ད་ནི་འཁྲུལ་བའི་རྩ་བ་
གཅོད་ ན་ ལེགས། །རང་ གི་ བློ་ མིག་ རབ་ རིབ་ ཀྱིས་བསྒྲིབས་ པས། །སྣ་ ཚོགས་
ཡུལ་གྱི་འཁྲུལ་སྣང་གིས་བསླུས་ནས། །ཉམ་ངའི་གནས་སུ་འཁོར་ཞིང་ངལ་ཐག་
བཅད། །བཤེས་གཉེན་སྨན་པ་བསྟེན་ལ་བློ་མིག་སྦྱོངས། །གྲིབ་མའི་གཟུགས་ལ་
འདྲེ་ རུ་ བཟུང་ བ་ ཡིས། ། །འཇིགས་ ནས་ དངངས་ ཤིང་ བརྒྱལ་ བ་ ཇི་ ལྟ་ བར། །
བཅོས་མའི་ཆོས་ལ་བདེན་པར་བཟུང་བ་ཡིས། །སྡུག་བསྔལ་བརྒྱུད་མར་མྱོང་ཞིང་
རྟག་ཏུ་མནར། །མོ་གཤམ་བུ་ཡིས་བདག་གི་ཕ་བསད་པས། །རུས་སྤལ་ སྤུ་ ཡི་
ཞགས་པས་དགྲ་བོ་དེ། །བཅིངས་ནས་ནམ་མཁའི་མཚོན་གྱིས་གསད་དོ་ཞེས། །སྨྲ་
ན་ཤེས་ལྡན་མཁས་རྣམས་ཇི་ལྟར་དགོངས། །ཇི་སྲིད་རྟེན་འབྲེལ་ཟབ་མོའི་མིག་
སྨན་གྱིས། །བློ་མིག་རབ་རིབ་དག་པར་མ་བྱས་པ། །དེ་སྲིད་བསམ་ པའི་ཁྱད་
པར་ ཅི་ བཅོས་ཀྱང་། ། །ཡུལ་ གྱི་ འཁྲུལ་སྣང་ཞེན་པ་ཟློག་མི་འགྱུར། །རྟེན་ཅིང་
འབྲེལ་འབྱུང་རྟོགས་པའི་སྣང་བ་ཡིས། །རྟག་ཆད་མཐར་ལྟའི་མུན་པ་སངས་པ་
-379-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
འཆར།
ན། །ཀུན་རྫོབ་འཁྲུལ་པའི་རྫུན་ཕུགས་ཀུན་ཞིག་ནས། །ཆོས་ཀུན་གནས་ལུགས་
གསལ་བར་མཐོང་བར་འགྱུར། །མེ་ལོང་ནང་དུ་བྱད་བཞིན་གཟུགས་སྣང་ཚེ། །
བྱད་བཞིན་མེ་ལོང་ནང་དུ་འཕོངས་པ་མེད། །བྱད་བཞིན་མེད་ན་གཟུགས་བརྙན་
དེ་མི་འབྱུང་། །བྱད་དང་མེ་ལོང་ཚོགས་པའི་རྟེན་འབྲེལ་ལས། །སྣང་བ་འཆར་གྱི་
བདེན་པར་མེད་པར་གསུང་། །དེ་བཞིན་ཕྱི་དང་ནང་གི་འདུ་བྱེད་ཀྱི། །སྣ་ཚོགས་
རྒྱུ་རྐྱེན་ཚོགས་པའི་རྟེན་འབྲེལ་ལས། །བདེ་སྡུག་འཁྲུལ་པའི་སྣང་བ་སྣ་ཚོགས་
།དོན་དུ་བདེན་གྲུབ་གང་ཡང་མེད་པར་གསུང་། །གཅོང་རོང་གཏིང་དུ་ཨ་
ཧོ་ཞེས་བརྗོད་ཚེ། །སླར་ཡང་ཨ་ཧོ་ཞེས་པའི་བྲག་ཅ་འབྱུང་། །བྲག་ཅའི་སྒྲ་དེ་
རང་ གིས་ བརྗོད་ པ་ མིན། །བྲག་ རི་ དེས་ ཀྱང་ བརྗོད་ པ་ མ་ ཡིན་ ལ། །དེ་ ལས་
གཞན་དུ་བརྗོད་པའང་ཡོད་མ་ཡིན། །བྲག་ཅིའི་སྒྲ་དེ་མེད་པའང་མ་ཡིན་པ། །
རང་ དང་ བྲག་ གཉིས་ མེད་ནའང་མི་འབྱུང་ངོ༌། །དེ་ཕྱིར་དེ་ནི་རྟེན་ཅིང་འབྲེལ་
འབྱུང་ཆོས། །དེ་བཞིན་རང་གཞན་སྣོད་བཅུད་འདི་རྣམས་ཀྱང་། །རྒྱུ་རྐྱེན་ཁྱད་
པར་དེ་དང་དེ་དག་ལས། ། །རྟེན་ཅིང་འབྲེལ་འབྱུང་བློ་ཡིས་བཏགས་པ་ཙམ། །
བདེན་ པར་ གྲུབ་ པ་ གང་ ཡང་ མེད་པར་གསུང་། །རོལ་མོ་མཁན་ གྱིས་ པི་ ཝང་
བརྡུངས་པའི་ཚེ། །མ་བརྟགས་རྣ་བར་སྙན་པའི་དབྱངས་འབྱུང་ཡང་། །སྒྲ་དེ་སྐྱེས་
བུའི་ལག་པ་གཞུ་རྒྱུད་སོགས། །སོ་སོར་བརྟགས་ན་གར་ཡང་མི་རྙེད་དོ། །དེ་
བཞིན་བསྟོད་སྨད་སྙན་དང་མི་སྙམ་སོགས། །བཟང་ངན་འཁྲུལ་བའི་སྣང་བ་ཅི་
ཤར་ཡང་། །རང་བློས་བཅོས་ནས་བཞག་པའི་རྟེན་འབྲེལ་ཙམ། །དོན་དུ་བདེན་
གྲུབ་གང་ཡང་མེད་པར་གསུང་། །རྨི་ལམ་ཡུལ་དུ་ཆུ་བོས་ཁྱེར་བ་ན། །དངངས་
ཤིང་ ཤིན་ ཏུ་ སྐྲག་ པའི་ བློ་ འབྱུང་ ཡང་། །རྨི་ ལམ་ འཁྲུལ་ བའི་ སྣང་ བ་ ཙམ་ མ་
- 380-

ལམ་གྱི་གཙོ་བོ་རྣམ་པ་གསུམ་གྱི་སྙིང་པོའི་གནད་སྟོན་པའི་མན་ངག་སྐལ་ལྡན་འཇུག་ངོགས།
གཏོགས། །ཆུ་དེ་ཕྱོགས་མཚམས་གང་ནའང་ཡོད་མ་ཡིན། །དེ་བཞིན་ཆགས་སྡང་
རྨོངས་ པའི་ འཁྲུལ་སྣང་ འདིས། །ལས་ངན་ བསགས་ ཏེ་ སྡུག་ བསྔལ་ མྱོང་ མྱོང་
ཡང་། །གཞི་མེད་མ་བརྟགས་འཁྲུལ་པས་བསླུས་པ་ཙམ། །དོན་དུ་བདེན་གྲུབ་
གང་ ཡང་ མེད་ པར་ གསུང༌། ། །རྟེན་ཅིང་ འབྲེལ་ བར་ འབྱུང་ བའི་ སྣང་ བ་དང༌། །
གདོད་ནས་རྣམ་པར་དག་པའི་སྟོང་པ་གཉིས། །བདག་ཅག་བླུན་རྨོངས་རྣམས་ལ་
འགལ་གྱུར་ཀྱང་། །མཁས་པ་རྣམས་ལ་ཕན་ཚུན་གྲོགས་སུ་འཆར། །སྣང་བ་རྟེན་
འབྲེལ་རྟོགས་པའི་མཐུ་ཉིད་ལས། །བདེན་འཛིན་དམིགས་གཏད་མ་ལུས་ཟློག་
ནུས་ན། །ཡབ་རྗེ་རྒྱལ་བ་གཉིས་པའི་དགོངས་པའི་དོན། །རྙེད་པ་ཡིན་ཞེས་བླ་མ་
མཆོག་དེའི་གསུང་། །ཐོག་མེད་དུས་ནས་སྙིང་དུ་གནས་བཅས་ཏེ། །ཕན་པའི་
ཟོལ་གྱིས་བསླུས་ནས་ཕུང་བྱེད་པ། །སྙིང་གི་དགྲ་བོ་ངར་འཛིན་འགོང་པོ་འདི། །
མྱུར་དུ་ཐོན་པར་བྱིན་གྱིས་བརླབ་ཏུ་གསོལ། །རབ་འབྱམས་ཞིང་དུ་འབད་པས་
བཙལ་བྱས་ཀྱང་། །ཤིན་ཏུ་ཕྲད་དཀའ་གོང་ན་མེད་པའི་ལམ། །ཚང་ལ་མ་ནོར་
ལམ་བཟང་འདི་ཉིད་དང་། །རྨི་ལམ་དུ་ཡང་འབྲལ་བར་མ་གྱུར་ཅིག །ཡབ་རྗེ་བླ་
མས་གྲངས་མེད་བསྐལ་པ་རུ། །བརྒྱ་ཕྲག་དཀའ་བས་བསྒྲུབས་པའི་ སྙིང་ པོའི་
དོན། །ལམ་བཟང་ཟབ་མོ་དབུ་མའི་ལྟ་བ་འདི། །ཕྱོགས་དུས་ཀུན་ཏུ་འཕེལ་ཞིང་
རྒྱས་གྱུར་ཅིག །ལམ་གྱི་གཙོ་བོ་རྣམ་པ་གསུམ་གྱི་སྙིང་པོའི་གནད་སྟོན་པའི་མན་
ངག་སྐལ་ལྡན་འཇུག་ངོགས་ཞེས་བྱ་བ་ལས། ཟབ་མོ་དབུ་མའི་ལྟ་བ་ཇི་ལྟར་སྒོམ་
པའི་སྐབས་ཏེ་ལྔ་པའོ།། །།
རབ་འབྱམས་རྒྱལ་དང་རྒྱལ་སྲས་མ་ལུས་གང་གི་སྐུ་ལ་ཞུགས་པ་དད་
ལྡན་ཀུན་གྱི་བསོད་ནམས་རྒྱ་ཆེར་སྤེལ་བའི་ཞིང་། །བཀའ་དང་དགོངས་འགྲེལ་
-381-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣
བྱིན་རླབས་མ་ལུས་གང་གི་གསུང་ལ་ཞུགས་པ་མན་ངག་ཆུ་ཀླུང་མཐའ་དག་འདུ་
བའི་རྒྱ་མཚོ་ཆེ། །རྒྱལ་བ་ཀུན་གྱི་མཁྱེན་བརྩེ་མ་ལུས་གང་གི་ཐུགས་ལ་ཞུགས་པ་
རྣམས་འདྲེན་ཡོངས་ཀྱི་མཁྱེན་བརྩེ་ནུས་པའི་སྤྱི་གཟུགས་མཆོག །སྲས་བཅས་
རྒྱལ་བའི་མཛད་པ་མ་ལུས་གང་གི་འཕྲིན་ལས་ལ་ཞུགས་རྗེ་བཙུན་བླ་མ་མཆོག་
དེ་སྙིང་དབུས་རྟག་ཏུ་བཞུགས། །སྐྱེ་བས་ཐོབ་པའི་བློ་གྲོས་རབ་ཏུ་དམན། །ལམ་
དང་ ལམ་ མིན་ འབྱེད་ ལ་ འཐོམས་གྱུར་ཅིང༌། །སྒྲ་རྒྱན་སྡེབ་སྦྱོར་གཞུང་ ལ་ མ་
སྦྱངས་པ། །བདག་འདྲའི་རྩོམ་པ་མཁས་རྣམས་ཁྲེལ་བའི་གཞི། །ཚེ་འདིའི་འཁྲི་བ་
ཕྲ་མོ་མ་ཆོད་ཅིང་། །མངོན་ཞེན་དྲ་བ་དམ་པོས་བཅིངས་གྱུར་པ། །བདག་འདྲས་
གཞན་ལ་རྒྱལ་བའི་ལམ་སྟོན་པ། །ཡེ་ཤེས་སྤྱན་ལྡན་དྲུང་དུ་ངོ་རེ་གནོང༌། །འོན་
ཀྱང་ཐུབ་བསྟན་ཉིན་བྱེད་ནུབ་རིར་ཕྱོགས། །རྣམ་དག་མན་ངག་པད་ཚལ་ཕལ་
ཆེར་ཟུམ། །དད་ལྡན་རྐང་དྲུག་ཚོགས་རྣམས་ཕོངས་ཤིང་འཁྱམས། །ཆོས་ལྟར་
བཅོས་ པའི་ ཆོམ་ རྐུན་ ཕྱོགས་ སུ་ རྒྱུ། །ཐུབ་བསྟན་ལྔ་བརྒྱ་ཐ་མའི་དུས་ མཐའ་
འདིར། །ལུང་ཙམ་སྨྲ་བའང་དོན་དང་ལྡན་ནོ་ཞེས། །ཐུབ་པས་རྒྱ་ཆེར་བསྔགས་པ་
མཐོང་བས་ན། །ཚུལ་འདིར་བདག་ཡིད་ཅུང་ཟད་སྤྲོ་བ་སྐྱེས། །གཅིག་ཏུ་བསླུ་མེད་
རྒྱལ་ བའི་ བཀའ་དང་ མཐུན། །ཤིན་ རྟ་ ཆེན་ པོའི་ རིགས་ པའི་ ལམ་ནས་དྲངས། །
འཇམ་མགོན་སྙན་རྒྱུད་མན་ངག་གིས་བརྒྱན་པ། །གསུམ་པོ་དེ་ནི་འདི་ཡི་ཁྱད་
པར་ རོ། ། །ཟང་ ཟིང་ རྙེད་ བཀུར་ སྒྲུབ་ པ་ ལྷུར་ ལེན་ ཅིང་། ། །ཕྱོགས་ སུ་ ལྷུང་ བའི་
གདོན་གྱིས་ཡིད་དཀྲུགས་ནས། །བསྟན་འཛིན་རྣམས་ལ་སྨོད་པ་ལྷུར་བྱེད་པ། །
ངན་རྟོགས་རྣམས་ཀྱིས་སྨོད་ཀྱང་སྡང་ཞུགས་ཡིན། །དམ་པས་སྨད་ན་གསོན་ཡང་
ཤི་དང་འདྲ། །དེ་ཕྱིར་འདི་ལ་ནོངས་པ་ཅི་མཆིས་པ། །མཁས་དང་དམ་པ་རྣམས་
-382-

ལམ་གྱི་གཙོ་བོ་རྣམ་པ་གསུམ་གྱི་སྙིང་པོའི་གནད་སྟོན་པའི་མན་ངག་སྐལ་ལྡན་འཇུག་ངོགས།
ལ་སྙིང་ནས་བཤགས།
།བདག་གི་ནོངས་པ་རྒྱུ་བཅས་དག་པར་མཛོད། །འདི་
ལྟར་བགྱིས་པའི་རྣམ་དཀར་དགེ་བའི་མཐུས། །ཡུན་རིང་དྲིན་གྱིས་བསྐྱངས་པའི་
མ་རྒན་རྣམས། ། །ཚང་ལ་མ་ནོར་ལམ་བཟང་འདི་ཉིད་ཀྱིས། །མྱུར་དུ་སྨིན་ཅིང་
གྲོལ་བ་ཉིད་གྱུར་ཅིག ། །བདག་ཀྱང་ངེད་ནས་ཚེ་རབས་ཐམས་ཅད་དུ། །ཐེག་
མཆོག་དགེ་བའི་བཤེས་ཀྱིས་རྗེས་བཟུང་ནས། །བཀའ་བཞིན་སྒྲུབ་པ་སྙིང་པོར་
བྱེད་ པ་ དང ་། ། །ལམ་ བཟང་ འདི་ ཡིས་ འགྲོ་ ཀུན་ སྒྲོལ་ བར་ ཤོག །གསུང་ རབ་
དགོངས་འགྲེལ་བཅས་པའི་སྙིང་པོའི་དོན། །རྒྱལ་བ་ཀུན་གྱི་བགྲོད་པ་
གཅིག་
པའི་ ལམ། ། །ཚང་ ལ་ མ་ ནོར་ ལམ་ བཟང་ མཐར་ ཐུག་ འདི། ། །ནམ་ ཡང་ མི་ ནུབ་
འཕེལ་ཞིང་རྒྱས་གྱུར་ཅིག །ཅེས་ལམ་གྱི་གཙོ་བོ་རྣམ་པ་གསུམ་ གྱི་ སྙིང་ པོའི་
གནད་གསལ་བར་སྟོན་པའི་མན་ངག་སྐལ་ལྡན་འཇུག་ངོགས་ཞེས་བྱུ་བ་འདི་ནི།
མཁྱེན་པ་དང་བརྩེ་བ་ལ་སོགས་པའི་ཡོན་ཏན་དུ་མས་ཐུགས་རྒྱུད་ཕྱུག་ཅིང་།
དབང་ཕྱུག་དམ་པའི་དཔལ་དང་ལྡན་པ་ལྷ་རི་སྒང་པ་སྡེ་པ་རྗེ་དྲུང་བློ་བཟང་ཕུན་
ཚོགས་རིན་པོ་ཆེས་ལམ་གྱི་གཙོ་བོ་རྣམ་པ་གསུམ་གྱི་གནད་རྣམས་སྟོན་པ་བཅད་
ལྷུག་སྤེལ་བའི་ཉམས་འགྱུར་དང་ལྡན་པ་འདི་ལྟ་བུ་ཞིག་ཅིས་ཀྱང་བྲི་དགོས་སོ་
ཞེས་བཀའ་ནན་ཆེར་ཕེབས་པ་ལ་བརྟེན་ནས། གྲུབ་མཆོག་དབེན་ས་པའི་མན་
ངག་ལ་བརྟེན་ནས་ལམ་མཐོན་པོར་གཤེགས་པ་རྗེ་བཙུན་བླ་མ་གྲུབ་པའི་དབང་
ཕྱུག་བློ་བཟང་རྣམ་རྒྱལ་དང་། ཐུབ་བསྟན་ཡོངས་རྫོགས་ཀྱི་བདག་པོ་བཀའ་དྲིན་
མཚུངས་མེད་མཚན་བརྗོད་པར་དཀའ་བ་རྗེ་བཙུན་བླ་མ་བྱམས་པའི་མཚན་ཅན་
གཉིས་ཀྱི་སྐུ་དྲིན་ལས་ལམ་གྱི་གཙོ་བོ་རྣམ་གསུམ་གྱི་མན་ངག་ལེགས་པར་ཐོབ་
པ་དགེ་སློང་ཡེ་ཤེས་རྒྱལ་མཚན་གྱིས། ཡུལ་སྐྱིད་གྲོང་གི་ནགས་ཁྲོད་བཀྲ་ཤིས་
-383-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
བསམ་གཏན་གླིང་དུ་སྦྱར་བའོ། །འདིས་ཀྱང་ཐུབ་པའི་བསྟན་པ་རིན་པོ་ ཆེ་ སྒོ་
ཀུན་ནས་འཕེལ་བར་གྱུར་ཅིག། །།
-384-